**Vides konsultatīvās padomes sanāksme (VKP)**

**2025. gada 5.marts**

**plkst. 15:00**

1. **Dialogs ar SIA “Estonian, Latvian & Lithuanian Environment” ietekmes uz vidi ekspertu Oskaru Beikuli un VKP organizāciju viedokļu “kalibrācija”**
* **Par vēja parku ietekmes uz vidi izvērtējumu;**
* **VKP organizāciju iekšēja diskusija ar mērķi vienoties NVO kopīgam vēstījumam un platformai par vēja enerģijas ražošanas perspektīvu Latvijā;**
* **Profesionāli kvalitatīvs, nepolitizēts un savlaicīgs ietekmes uz vidi novērtējums - atslēga jēgpilnai vēja parku attīstībai Latvijai.**

**16:30 -17:00**

**Citi jautājumi**

* **Nākamā sēde**

**Sēdē piedalās:**

Valts Vilnītis, Vides pārvaldības asociācija

Kristīna Veidemane, Baltijas vides forums

Liene Brizga Kalniņa, Latvija Dabas fonds

Dace Āriņa, Latvijas Atkritumu saimniecības asociācija

Alvis Birkovs, Latvijas Makšķernieku asociācija

Viesturs Ķerus, Latvijas Ornitoloģijas biedrība

Ilona Jepsena, Latvijas Botāniķu biedrība

Ilze Mežniece, Latvijas Permakultūras biedrība

Elita Kalniņa, Vides aizsardzības klubs

Juris Jātnieks, Teiču dabas fonds

Kristīne Ketrina Putniņa, Zaļā brīvība

Laura Dzelzkalēja, Zero Waste Latvija

**Uzaicinātie:**

Oskars Beikulis, SIA “ELLE”

1. **Dialogs ar SIA “Estonian, Latvian & Lithuanian Environment” ietekmes uz vidi ekspertu Oskaru Beikuli un VKP organizāciju viedokļu “kalibrācija.**

Juris Jātnieks informēja, ka šodien šis jautājums sēdē skatīts, jo visapkārt ir tik daudz dažādas informācijas par šiem procesiem.

Līdz ar to mūsu viedokļi ir gana atšķirīgi, tiek izmantots ļoti daudz dezinformācijas šajā lauciņā. Tādēļ vēlamies uzklausīt SIA ELLE pieredzi šajos jautājumos. Un pēc šodienas sēdes varētu iespējams vienoties par VKP vienotu viedokli šajā jautājumā. KEM diemžēl līdz šim brīdim nav varējusi paskaidrot, kur liksim saražoto vēja enerģiju.

Valts Vilnītis papildināja, ka šī sanāksme būs par IVN, bet būtu nepieciešama atsevišķa sanāksme ar KEM,EM,ZM un par to, kādēļ šie vēja parki paredzēti meža nevis lauku teritorijās, sarunu ar politikas veidotājiem.

Oskars Beikulis informēja, ka ar šiem IVN jautājumiem strādā kopš 2010.gada. Vēja enerģija ir viena no lētākajām enerģijām, kādu varam iegūt.

Un šis bija viens no iemesliem, kādēļ šie vēja parki sāka pamazām parādīties. Līd 2021. gadam bija apmēram kādi 2 vai trīs šādi vēja parku attīstītāji un pārējiem tas likās vēl ne pārāk pievilcīgi un uz balansa robežas. Situācija mainījās, kad paaugstinājās gāzes cenas notika elektroenerģijas cenu kāpums.

Šobrīd aptuveni 20 uzņēmumu ir tie, kas vēlētos realizēt ideju par vēja parka būvniecību. Lielā mērā, kādēļ šie procesi notiek samērā haotiski ar to, ka nav īsti elektroenerģijas politikas un arī problēmas ar telpisko plānošanu.

Oskars Beikulis turpināja, ka šobrīd nav īsti politikas, kur būtu nepieciešams vēja parks, kur plānojam un kur tā kā īsti neplānojam. Ir pašvaldības, kas savos stratēģiskajos plānos ir ielikušas tās vietas, kurās būtu iespējama vēja parka būvniecība. Bet diemžēl šādu pašvaldību ir samērā maz.

Ilze Mežniece piebilda, ka SIA Elle ir 80% IVN vēja parkiem un jautāja, kāda ir loma ekspertu izvēlē un kvalitātes novērtējumā?

Oskars Beikulis atbildēja, ka diezgan liela un ja runājam par ekspertu izvēli, pēdējos pāris gadus ir centieni izvairīties no tā, ka esam atbildīgi par to kuru piesaistīt ekspertu un kuru tā kā nē. Biotopu eksperti vēja parku sakarā ir ļoti pieprasīti. Attīstītājs pats piesaista ekspertu.

Attiecībā uz putniem ir daudz aizsargājamo sugu, un būvniecība nav iespējama tajās vietās, mums jāspēj nodalīt tās lietas, kur tas ir patiešām svarīgi, un kur kāda viena putnu ligzdošanas vieta nav tik būtiska, lai vēja parka būvniecības ideja būtu pilnībā jāizsvītro. Kad eksperti savu viedokli ir apkopojuši un tas ir ienests IVN ziņojumā, meklējot kompromisus starp dažādiem viedokļiem, tad arī šis ir izspriežams sabiedriskajā apspriešanā, kur vērtē arī virkne institūciju, ne tikai sabiedrība. Par biotopiem un sugu atradnēm runājot, tad vēja parku būvniecība šajās teritorijās netiks plānota. Jebkurš vēja parks meža teritorijās ir ar ļoti lielu nenoteiktību. Nav datu par to, kā ar šo sadzīvos pūces, medņi utt.

Enerģētikas un vides aģentūra ir tā iestāde, kur viedokļi jāapkopo no vides un dabas aizsardzības viedokļa, kur būt vēja parkam, un ja būt tad pie kādiem nosacījumiem.

Vēja parku jaudu rezervēšana notiek tikai tad, kad pabeigts IVN process, līdz tam brīdim, kamēr pabeigs IVN tas ir un paliek tikai iecere par vēja parka būvniecību.

Elita Kalniņa piebilda, ka mūsu pašvaldībā uzsākta iecere par vēja parka būvniecību, sākts IVN un teritorijas plānojumā nav atļauts konkrētajā teritorijā.

Oskars Beikulis norādīja, ka visiem vēja parkiem paralēli iet arī lokālplānojuma procedūra, tiek grozīts teritorijas plānojums šeit ir VARAM kompetence.

Juris Jātnieks jautāja, vai saprot pareizi, ka 13 vēja parki ir saņēmuši akceptu būvniecībai?

Un vēl dažas tad sasniedz šīs nepieciešamās 2 megavatu jaudas, kas noteiktas NEKP, tādā gadījumā šim plānam ir nepieciešama aktualizācija.

Valts Vilnītis piebilda, ka saņemot 13 akceptētus, nenozīmē atļaujas būvniecībai.

Ilze Mežniece norādīja, ka attiecībā uz resursiem vienai vēja turbīnai Nepieciešams 30 kubikmetru grants ar ceļu un laukumu izbūvi. Būs reģionālās izstrādes jaudas problēmas, tās neviens nepalielinās.

Ja runājam par granti vai ceļu resursu būvei Latvijā ir ļoti daudz grants ceļu un viena daļa vēja parku tiks būvēta jau pie esošās infrastruktūras un ceļiem.

Jā, šie ceļi tiek uzlaboti

**Citi jautājumi**

Kristīna Veidemane informēja, ka ir izsludināti grozījumi Ūdens apsaimniekošanas likumā. Jāsaprot kā gatavojam savus komentārus no VKP? Termiņš iesniegšanai ir 17.marts.

**Citi jautājumi**

**Nākamā VKP sēde – 16.aprīlis**